**METSAMATERJALI MÜÜGILEPING nr 3-3.6.1/2025/123**

/kuupäev vastavalt hilisemale digitaalallkirja kuupäevale/

**Müüja andmed**

|  |  |  |
| --- | --- | --- |
| Riigimetsa Majandamise Keskus **(RMK)** | Registrikood 70004459  Mõisa/3, Sagadi küla, Haljala vald 45403 Lääne-Viru maakond | Tel 676 7500  [www.rmk.ee](http://www.rmk.ee) |
| Esindaja | RMK Puiduturustusosakonna turustuse peaspetsialist Urmas Treial | [urmas.treial@rmk.ee](mailto:urmas.treial@rmk.ee)  Tel 503 3396 |
| Esindusõigus tuleneb (volitamise alus): RMK juhatuse liikme 16. jaanuari 2025. a käskkiri nr 1-5/7 | | |

**Ostja andmed**

|  |  |  |
| --- | --- | --- |
| Combimill Sakala OÜ | Registrikood 12216538  Olustvere tee 5a, Kõidama, Suure-Jaani vald 71504 Viljandi maakond | Tel 43 42 080 |
| Esindaja | Juhatuse liige Aimar Kreevald | [aimar.kreevald@combimill.ee](mailto:aimar.kreevald@combimill.ee) Tel 514 0594 |
| Esindusõigus tuleneb (volitamise alus): ettevõtte põhikiri | | |

**1. Metsamaterjali müügilepingu tüüp, müüdav Metsamaterjal ja hind**

Müüja müüb ja Ostja ostab riigimetsas raiutud Metsamaterjali, mille kogus, sortiment, asukoht, hind ja kvaliteet on sätestatud alljärgnevalt:

|  |  |  |
| --- | --- | --- |
| Sortiment, kogus ja asukoht: | Kvaliteet: | Hind: |
| **Vastavalt lisale nr 1 “Tarnegraafik”** | **Vastavalt lisale nr 2 „Kvaliteedinõuded“** | **Vastavalt lisale 3 “Hinnakokkulepe”** |

**Käesolev leping on sõlmitud Vabariigi Valitsuse 4. jaanuari 2007. a määruse nr 1 „Riigimetsas kasvava metsa raieõiguse ja metsamaterjali müügi kord“ § 7 p 4 alusel kiirestirikneva metsamaterjali müügiks.**

**2. Metsamaterjali üleandmine, mõõtmine ja kvaliteedi hindamine.**

**2.1.** Metsamaterjali koguse üleandmise Tarnetingimus (Incoterms 2010) ja valduse Ostjale üleandmise koht ja aeg on kokku lepitud Lepingu lisaga 1 **Tarnegraafik**. Müüja vormistab Metsamaterjali vedamiseks elektroonilise veodokumendi (edaspidi e-Veoseleht).

**2.2.** Ostja mõõdab Metsamaterjali ja hindab selle kvaliteedi 3 (kolme) Päeva jooksul Ostja lattu tarnitud koormate kaupa, välja arvatud juhul kui tehnilistel põhjustel (sorteerimisliini rike, ummistus vmt) ei saa Metsamaterjali mõõtmist ja kvaliteedi hindamist läbi viia. Sellisel juhul tuleb Metsamaterjali mõõtmine ja kvaliteedi hindamine läbi viia hiljemalt 14 (neljateist) Päeva jooksul kui pole kokku lepitud teisiti. Mõõtmise ja hindamise juures võib viibida Müüja esindaja. Tarnitud Metsamaterjal peab vastama käesoleva Lepingu Lisas nr 2 **“Kvaliteedinõuded”** sätestatud nõuetele (edaspidi: **Kvaliteedinõuded**).

**2.3.** Metsamaterjali vastuvõtmisel koostab Ostja Metsamaterjali mõõtmise aruande (edaspidi nimetatud **Mõõtmisraport**) ja laeb selle ühe päeva jooksul peale selle koostamist üles Müüja ftp serverisse.

Praaknottideks loetakse notid, mis ei vasta Kvaliteedinõuetele. Kui Müüja pole teatanud Ostjale kirjalikult mõõtmisandmetega mittenõustumisest 2 (kahe) Päeva jooksul, loetakse Mõõtmisraport Poolte vahel kooskõlastatuks ning see võetakse aluseks edaspidistele toimingutele seoses selle objektiks oleva Metsamaterjaliga, sealhulgas eelnimetatud Metsamaterjali eest arve väljastamisel ja selle tasumisel. Müüja hilisemad pretensioonid ei ole aluseks Mõõtmisraporti vaidlustamisel.

Metsamaterjali koguse maht Mõõtmisraportis tuleb määrata täpsusega kolmanda kohani peale koma.

**2.4.** Metsamaterjali kvaliteet peab vastama Kvaliteedinõuetele. Kui Ostja hinnangul rohkem kui 10% (kümme protsenti) tarnitud Metsamaterjalist ei vasta Kvaliteedinõuetele, on Ostjal õigus keelduda vastava tarnitud Metsamaterjali koorma vastuvõtmisest ja kohustus sellest viivitamata teavitada Müüja esindajat.

**2.5.** Kuikvaliteedinõuetele mittevastav Metsamaterjal on eraldi mõõdetav, tasub Ostja kvaliteedinõuetele mittevastava Metsamaterjali eest hinna, mis on toodud Lepingu lisas 2 „**Hinnakokkulepe“**. Kvaliteedinõuetele mittevastava Metsamaterjali kogus arvestatakse Tarnegraafikuga kokku lepitud Metsamaterjali koguse hulka.

**2.6.** Müüja koostab ja saadab OstjaleMetsamaterjali eest tasumiseks arve vähemalt kord nädalas kui pole kokku lepitud teisiti.

**2.7.** Metsamaterjali mõõtmistulemuste kontrollimiseks on pooltel õigus teostada kontrollmõõtmisi, teatades sellistest toimingutest teisele poolele koheselt pärast tarnitud metsamaterjali koguse mõõtmisandmete selgumist. Metsamaterjali koorma mittevastavusest lähtuvad nõuded lahendatakse poolte volitatud esindajate osavõtul või erapooletu mõõtja mõõtmistulemuste alusel. Müüja volitatud esindajateks on töötõendi alusel RMK puidukontrollmõõtjad.

**2.8.** Ostja mittenõustumisel RMK puidukontrollmõõtja mõõtmistulemustega on tal õigus nõuda uut mõõtmist erapooletu mõõtja poolt. Mõõtmise teostamisel erapooletu mõõtja poolt kannab sellega seotud mõõtmise kulud ostja juhul, kui erapooletu mõõtmise tulemus on samaväärne või erineb RMK puidukontrollmõõtja mõõtmistulemusest kuni 4 (neli) %. Muudel juhtudel kannab erapooletu mõõtmise kulud müüja. Pooled aktsepteerivad erapooletu mõõtjana VMF Estonia OÜ või samaväärse sõltumatu mõõtja töötajaid.

**2.9.** Pooled lepivad lepingu täitmisega seotud kontaktandmed kokku peale lepingu sõlmimist 5 päeva jooksul edastades need poole esindaja e-posti aadressile.

**2.12**. Kontaktandmete muutumisel on vastav pool kohustatud teavitama teist poolt viivitamata.

**3. Arvelduste kord, Maksetähtaeg ja Krediidilimiit**

Metsamaterjali müügilepinguga seonduvad arveldused tehakse Tüüptingimuste punktis 5 sätestatud tingimustel.

|  |  |
| --- | --- |
| **3.1. Maksetähtaeg**  (Tüüptingimuste art. 5) | **3.2. Krediidilimiit** |
| 28 (kakskümmend kaheksa) Päeva | Vastavalt esitatud tagatise summale |

**3.3.** Müüja esitab arved Metsamaterjali eest elektrooniliselt e-posti aadressile: [veronika.loit@combimill.ee](mailto:veronika.loit@combimill.ee)

**3.4.** Ostja on Müüjale esitanud pangagarantii krediidilimiidi ulatuses.

**4. Lepingu kehtivus**

|  |  |  |  |
| --- | --- | --- | --- |
| **Leping kehtib alates** (Tüüptingimuste p. 7.1) | 30.04.2025 | **ja kehtib kuni** | 31.12.2025 |

**5. Tüüptingimused Metsamaterjali müügilepingu osana ja Poolte täielik kokkulepe**

**5.1.** Käesolevas Metsamaterjali müügilepingus reguleerimata küsimuste osas rakendatakse Riigimetsa Majandamise Keskuse Metsamaterjali müügilepingu Tüüptingimusi, mis on avaldatud [www.rmk.ee](http://www.rmk.ee). Ostja kinnitab käesolevaga oma allkirjaga, et on nimetatud Tüüptingimustega tutvunud ning nende sisust teadlik. Müüjal on õigus Tüüptingimusi ühepoolselt muuta Tüüptingimustega ettenähtud viisil. Käesolev Metsamaterjali müügileping koos lisade ja Tüüptingimustega sisaldab endas Poolte täieliku kokkuleppe ja sisaldab kõiki lepingus Metsamaterjali müüki puudutavaid tingimusi, milles Pooled on soovinud kokku leppida.

**6.** Lepingu sõlmimisel on Lepingul järgmised lisad 1-3:

Lisa nr 1 “Tarnegraafik”;

Lisa nr 2 “Kvaliteedinõuded”;

Lisa nr 3 “Hinnakokkulepe”.

**7. Poolte andmed ja allkirjad**

**Müüja Ostja**

/allkirjastatud digitaalselt/ /allkirjastatud digitaalselt/

**Urmas Treial Aimar Kreevald**

Puiduturustuse peaspetsialistJuhatuse liige

Lisa 1

RMK ja Combimill Sakala OÜ

vahelise metsamaterjali müügilepingu

nr 3-3.6.1/2025/123 juurde

**TARNEGRAAFIK**

/kuupäev vastavalt hilisemale digitaalallkirja kuupäevale/

**1.** RMK 24. aprilli 2025.a kiirestirikneva metsamaterjali kirjaliku pakkumise edukaks kuulutatud pakkujate protokolli 3-3.4/ alusel müüja müüb ja ostja ostab metsamaterjali, mille tarnekoht ja kogus tarneperioodil 30.04.2025 – 30.06.2025 on sätestatud alljärgnevalt:

|  |  |  |  |  |  |  |
| --- | --- | --- | --- | --- | --- | --- |
| **Sortiment** | **Tarnekoht** | **Tarnetingimus** | **Aprill** | **Mai** | **Juuni** | **Kokku** |
| Männipalk | Kõidama | DPU | 0 | 4500 | 2774 | **7274** |

**2.** Pooled lepivad kokku, et Müüja kohustus loetakse täidetuks kui tähtajaks üleandmata puidukogus ei ületa 10 (kümme) % lepitud kogusest. Tarnegraafikuga tähtajaks kokkulepitud kogust võib ületada kuni 10 (kümme) %.

**3. Poolte allkirjad**

**Müüja Ostja**

/allkirjastatud digitaalselt/ /allkirjastatud digitaalselt/

**Urmas Treial Aimar Kreevald**

Puiduturustuse peaspetsialistJuhatuse liige

Lisa 2

RMK ja Combimill Sakala OÜ

vahelise metsamaterjali müügilepingu

nr 3-3.6.1/2025/123 juurde

**KVALITEEDINÕUDED**

/kuupäev vastavalt hilisemale digitaalallkirja kuupäevale/

**Pooled on kokku leppinud alljärgnevas.**

1. Kvaliteedi hindamine ja mahu määramine toimub “RMK palkide standard“ (avaldatud [www.rmk.ee](http://www.rmk.ee) ) toodud juhiste alusel.
2. Metsamaterjali kvaliteet ja mõõdud on kokku lepitud alljärgnevalt:

**2.1. Kuuse- ja Männipalk**

|  |  |  |  |  |
| --- | --- | --- | --- | --- |
| **Diameeter kooreta ladvapoolsest otsast:** | | | Min 10 cm | |
| **Maksimaalne tüükapoolse otsa diameeter kooreta:** | | | Max 62 cm | |
| **Pikkused:** | | 33-60 dm, sammuga 3 dm | | |
| **Abimõõt:** | | 30 dm | | |
| **Ülemõõt** | | Min 7 cm | | |
| **Rikke nimetus / Kvaliteet** | **ABC** | | **D** |
| Terve oks | Lubatud Ø kuusel <70 mm, männil <80 mm, hulk piiramata | | Ø kuusel <80 mm, männil <100 mm, hulk piiramata |
| Kuiv oks | Lubatud Ø kuusel <60 mm, männil <70 mm, hulk piiramata | | Ø kuusel <70 mm, männil <90 mm, hulk piiramata |
| Mädaoks | Lubatud Ø kuusel <40 mm, männil <60 mm, hulk piiramata | | Ø kuusel <50 mm, männil <80 mm, hulk piiramata |
| Umboksad | Lubatud | | |
| Tulioksad | Keelatud | | Lubatud |
| Oksarühmad | Keelatud | | Lubatud |
| Oksatüüka (paha) kõrgus | Lubatud < 30 mm | | Lubatud < 50 mm |
| Lihtkõverus | Lubatud ühtlaselt kogu palgi pikkuses  < 1,5 % | | Lubatud ühtlaselt kogu palgi pikkuses < 2 % |
| Liitkõverus | Töötlemissilindris keelatud | | Töötlemissilindris keelatud |
| Järsk kõverus | Keelatud | | |
| Otspinna lõhed | Otspinda läbivad ja ringlõhed keelatud | | Lubatud otspinda läbivad lõhed otstest < 200 mm kaugusel |
| Külglõhed | Keelatud arvestuspikkuses ja töötlemissilindris | | |
| Lahtine mõlu | Lubatud kuni 2- kordse ladvadiameetri pikkusega palgi ühel küljel väljaspool töötlemissilindrit | | Lubatud |
| Kinnine mõlu | Töötlemissilindris keelatud | | Lubatud |
| Pehmemädanik | Keelatud | | |
| Kõvamädanik | Keelatud | | |
| Laomädanik | Keelatud | | |
| Tüüakus | Keelatud | | Lubatud |
| Kaksiksäsi | Keelatud | | Lubatud |
| Sinetus | Keelatud | | Lubatud |
| Tõugurikked | Lubatud pindmine rike | | Lubatud |
| Vaigutus (sh kahepoolne) | Keelatud | | Lubatud |
| Mehaaniline vigastus (ka harvesteri rullikute kahjustus) | Töötlemissilindris keelatud | | Lubatud töötlemissilindris piiranguta pikkusega < 600 mm;  Harvesteri rullikute kahjustus lubatud < 20 % töötlemissilindri diameetris kogu palgi pikkuses |
| Metallisisaldus, tahm, võõrkehad | Keelatud | | Keelatud |
| Metsakuiv | Keelatud | | Keelatud |

**2. *Poolte* andmed ja allkirjad**

**Müüja Ostja**

/allkirjastatud digitaalselt/ /allkirjastatud digitaalselt/

**Urmas Treial Aimar Kreevald**

Puiduturustuse peaspetsialistJuhatuse liige

Lisa 3

RMK ja Combimill Sakala OÜ

vahelise metsamaterjali müügilepingu

nr 3-3.6.1/2025/123 juurde

**HINNAKOKKULEPE**

/kuupäev vastavalt hilisemale digitaalallkirja kuupäevale/

1. Müüja müüb ja Ostja ostab Metsamaterjali, mille hinnad Ostja laos tarnetingimusel DPU / Kõidama (Incoterms 2020) on sätestatud alljärgnevalt:

|  |  |  |  |  |  |  |
| --- | --- | --- | --- | --- | --- | --- |
| **Sortiment** | **Kvaliteet** | **Diameetrist (cm)** | **Diameetrini (cm)** | **Pikkusest (dm)** | **Pikkuseni (dm)** | **Hind (eur/m3)** |
| Männipalk | ABC | 10,00 | 17,90 | 33,00 | 60,00 | 86,61 |
| Männipalk | ABC | 18,00 | 29,90 | 33,00 | 60,00 | 86,61 |
| Männipalk | ABC | 30,00 | 50,00 | 33,00 | 60,00 | 95,00 |
| Männipalk | D | 10,00 | 50,00 | 30,00 | 60,00 | 50,00 |
| Männipalk | Praak | 0,00 | 0,00 | 0,00 | 0,00 | 35,00 |
| Männipalk | Praak metall | 0,00 | 0,00 | 0,00 | 0,00 | 25,00 |

Kõikidele hindadele lisandub Eestis kehtiv käibemaks.

Hinnakokkulepe kehtib lepingu lisa 1 tarnekogustele.

**2. Poolte allkirjad**

**Müüja Ostja**

/allkirjastatud digitaalselt/ /allkirjastatud digitaalselt/

**Urmas Treial Aimar Kreevald**

Puiduturustuse peaspetsialistJuhatuse liige